﻿GREVA FOAMEI 
 
Copil Gheorghe Gavrilă, Preşedintele Societăţii Culturale Bucureşti - Chişinău, 
este în a cincisprezecea zi de grevă a foamei, de solidaritate cu Republica 
Moldova şi Ţările Baltice. Din buletinul medical emis de Spitalul Colţea  
glicemia 0,40 la mie, prezenţă de corpi cetonici şi o scădere în greutate de 12,5 
kg.  
Greva foamei a fost declanşată ca semn de protest împotriva Kremlinului, care, 
prin refuzul de a renunţa la toate cotropirile făcute prin Tratatul Molotov-
Ribbentrop, îi menţine în istorie, în actualitate, pe Hitler şi Stalin. 
Greva foamei continuă. 
N. RED.  Buletinul medical datează din 28-III-1991 
                                                   
 
TELEGRAMA DIN CHIŞINĂU 
D-lui Copil Gheorghe Gavrilă 
 
În numele celor aproape 3.000 de copii basarabeni care îşi fac studiile în 
România, Ministerul Ştiinţei şi Învăţământului al Republicii Moldova vă roagă 
să încetaţi greva foamei. Recunoaştem contribuţia d-voastră atât în procesul de 
şcolarizare, cât şi în viaţa culturală şi politică. 
 
                                                                Ministru adjunct 
                                                               ANDREI ROTARU 
(Flacăra Basarabiei nr.3-4, 1991)  
Câteva precizări    
 Cu o zi înainte de a începe greva foamei m-am prezentat la policlinica din 
apropierea domiciliului (Drumul Taberei), spre  a fi luat în evidenţă şi 
supraveghiere medicală. Mi s-au făcut  analizele medicale. Am convenit să mă 
prezint la control periodic. Greva foamei am făcut-o aşa cum am considerat eu 
că trebuie să fie o grevă a foamei, doar cu apă. De la un timp personalul medical 
a început să fie îngrijorat, apoi am fost rugat să încetez greva foamei. Am 
refuzat. Au început să fie categorici, spunându-mi că nu au mai avut niciodată  
un caz de grevist al foamei şi că nu răspund de sănătatea mea, de viaţa mea, că 
dumnealor vor avea de suportat consecinţe la care nici nu se pot gândi. Cazul 
meu  este de spitalizare, de asistenţă specializată urgentă. Am fost întrebat dacă 
nu am pe cineva cunoscut la vreun spital. Da, pe d-l doctor Nae Constantinescu, 
de la Spitalul Colţea. Dumnealui a venit în mare grabă la mine acasă, cu maşina 
dumnealui şi m-a dus la spital. Intrând în maşină am schmbat primele cuvinte.  
Domnule doctor să ştiţi că sunt în greva foamei cu toată seriozitatea. Nu am 
mâncat nimic, am băut doar apă. Ştiu, mi-a răspuns dr. Nae Costantinescu. Am 
constat după ce ai intrat în maşină şi am închis portiera. Ai emanat un miros 
neplăcut, puternic, caracteristic celor care fac greva foamei, aşa cum faci 
dumneata greva foamei. 
Pe dr. Nae Costantinescu l-am cunoscut în flacăra iubirii de Dumnezeu şi de 
Neam. Am mers împrună , cu maşina dumnealui, la Chişinău. Cred că a sosit 
vremea să mărturisească, cine ne-a însoţit tot drumul şi ne-a protejat. 
Gândul meu, cu toată căldura inimii, se îndreaptă spre greviştii foamei, pentru 
adevăr şi dreptate, din acei ani de mari încercări, dar şi de după.  
Gheorghe Gavrilă Copil  
                                     
 
